Diari Oficial de la Generalitat Valenciana


Sumari del DOGV 5186, del 27-01-2006 (2006/769)

ORDE de 16 de gener de 2006, de la Conselleria d'Infraestructures i Transport, per la qual es modifica l'Orde de 8 de juliol de 2005, de la Conselleria d'Infraestructures i Transport.
---------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2006/01/16/(1)/dof/vci/html**

### Dades del document

Número de DOGV
:   5186

Data del DOGV
:   27-01-2006

Secció del DOGV
:   I. DISPOSICIONS GENERALS

Número del document
:   2006/769


Data del document
:   16-01-2006

Organisme emissor
:   Conselleria d'Infraestructures i Transport

Tipus de document
:   Ordre

Anàlisi jurídica

 Descriptors 

:   * legislació
    * dades personals
    * base de dades
    * administració regional

ORDE de 16 de gener de 2006, de la Conselleria d'Infraestructures i Transport, per la qual es modifica l'Orde de 8 de juliol de 2005, de la Conselleria d'Infraestructures i Transport. [2006/M769]  
La Llei Orgànica 15/1999, de 13 de desembre, de Protecció de Dades de Caràcter Personal, establix en l'article 2 que esta s'aplicarà a les dades de caràcter personal registrades en suport físic que els faça susceptibles de tractament, i a qualsevol modalitat d'ús posterior d'estes dades pels sectors públic i privat.  
Així mateix, l'esmentada llei orgànica disposa en l'article 20 que la creació, modificació o supressió dels fitxers de les administracions públiques únicament podrà fer-se per mitjà de disposició de caràcter general publicada en el Boletín Oficial del Estado o diari oficial corresponent.  
Per la seua banda, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en l'article 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat Valenciana, així com la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
Per tot el que s'ha exposat anteriorment, segons el que establix l'article 35 e) de la Llei de la Generalitat Valenciana 5/1983, de Govern Valencià, i una vegada complits els tràmits establits en l'article 12 del Decret 96/1998, de 6 de juliol, del Govern Valencià, i a fi de complir el mandat legal de l'article 20 de la Llei Orgànica 15/1999, sobre creació, modificació o supressió dels fitxers automatitzats que continguen dades de caràcter personal i assegurar als administrats l'exercici dels seus legítims drets, i en l'exercici de les atribucions que tinc conferides,  
ORDENE  
Article únic. Modificació  
Modificar el fitxer automatitzat Subvencions contingut en l'apartat A15 de l'annex A de l'Orde de 8 de juliol de 2005, de la Conselleria d'Infraestructures i Transport, el qual queda redactat en els termes que es detallen en l'annex A de la present orde.  
Disposició final única  
La present resolució entrarà en vigor l'endemà de la publicació en el Diari Oficial de la Generalitat Valenciana.  
València 16 de gener de 2006  
El conseller d'Infraestructures i Transport,  
JOSÉ RAMÓN GARCÍA ANTÓN  
ANNEX A  
Modificació de fitxers automatitzats de dades de caràcter personal ja inscrits pel que fa a l'òrgan responsable del fitxer i servici o centre directiu davant del qual es puguen exercir els drets d'accés, rectificació i cancel·lació.  
A1  
Número d'inscripció: 7917726927  
Nom del fitxer: subvencions.  
Descripció: subvencions de la Conselleria d'Infraestructures i Transport.  
Finalitat i usos previstos: gestió i seguiment de les sol·licituds de subvencions atorgades per la Conselleria d'Infraestructures i Transport.  
Persones o col·lectius sobre els quals es pretén obtindre dades de caràcter personal: persones físiques o jurídiques que sol·liciten qualsevol subvenció atorgada per la Conselleria d'Infraestructures i Transport.  
Procediment de recollida de les dades: el propi interessat o el seu representant legal, per mitjà d'un formulari, en suport paper.  
Estructura bàsica del fitxer automatitzat:  
Dades de caràcter identificatiu:  
. DNI/NIF, nom i cognoms, adreça, telèfon.  
Dades economicofinanceres i d'assegurances:  
. Dades bancàries  
Òrgan responsable del fitxer: Sotssecretaria.  
Servici o centre directiu davant del qual es puguen exercir els drets d'accés, rectificació i cancel·lació: Sotssecretaria.  
Mesures de seguretat amb indicació del nivell bàsic, mitjà o alt exigible: les mesures que garantixen la seguretat de dades personals estan desenvolupades de nivell bàsic.  
Cessions de dades de caràcter personal i, si és el cas, transferències de dades que es prevegen a països tercers: no previstes.


Còpia Permalink ELI